Eelnõu kohaselt lubatakse Eesti Mereakadeemial kasutada projekti "Environmental and Safety Management Cooperation on Shoreline Oil Spill Response" (edaspidi "EnSaCo Oil Spill") ajutiseks rahastamiseks kuni 40 536 eurot riigieelarvest. Projekt viiakse läbi Euroopa territoriaalse koostöö programmi  INTERREG IVA raames, mida rahastab Euroopa Regionaalarengu Fond. Projekti eesmärk on parandada Eesti, Soome, Rootsi ja Venemaa pääste- ja piirivalveteenistuste reageerimisvalmidust ja koostööd rannaäärsete naftareostuste korral. Sildfinantseerimiseks saadud raha tagastatakse hiljemalt 31. detsembril 2012. aastal.